Anuar Abd. Manap

Yang Berhormat Tuan Anuar bin Abd. Manap (lahir 30 Disember 1976) merupakan seorang ahli politik Malaysia. Beliau merupakan ahli Pertubuhan Kebangsaan Melayu Bersatu (UMNO) dalam gabungan Barisan Nasional (BN) di Malaysia. Anuar juga pernah menjadi Ahli Parlimen bagi Sekijang di Johor dari 2013 hingga 2018.MP profile

 Zaman awal 
Beliau dilahirkan di Kampung Layang-layang, Kluang, Johor pada 30 Disember 1976. Keluarganya kemudian berpindah ke Felda Pemanis, Segamat, Johor dan beliau dibesarkan di sana.

 Pendidikan 
Anuar memulakan persekolahannya di Sekolah Rendah LKTP Felda Pemanis pada tahun 1982. Beliau kemudian melanjutkan pelajaran menengah di Sekolah Menengah Agama Al-Khairiah, Segamat pada tahun 1988. Pada tahun 1991, beliau meneruskan pengajian Tingkatan 4 di Sekolah Menengah Kebangsaan Buloh Kasap, Segamat.

Pada tahun 1993, beliau menyertai Sal Group of College bagi mengikuti kursus Diploma dalam Teknologi Maklumat dan seterusnya pada tahun 1995 melanjutkan pengajian ke Universiti Charles Sturt, Australia untuk memperoleh Ijazah Sarjana Muda dalam Teknologi Maklumat.

 Politik 
Dalam Pilihan raya umum 2013 (PRU13), beliau menewaskan calon Parti Keadilan Rakyat (PKR), Julailey Jemadi dengan majoriti 3,007 undi untuk memenangi kerusi Parlimen Sekijang.

Dalam pilihan raya umum 2018 (PRU14), beliau telah dipilih oleh UMNO sebagai calon Barisan Nasional (BN) untuk bertanding di kerusi DUN Kemelah namun tewas.

Dalam Pilihan raya negeri Johor 2022, beliau memenangi kerusi Pemanis dengan majoriti sebanyak 4,187 undi.

 Kehidupan peribadi 
Beliau berkahwin dengan Zaleha binti Yahya dan Siti Nurasmah binti Osman serta dikurniakan empat orang anak.

 Keputusan pilihan raya 
+ Parlimen MalaysiaTahunKerusiCalonUndiPeratus undianLawanUndiPeratus undianBuang undiMajoritiKeluar2013P141 Sekijang (UMNO)19,93454.08%Julailey Jemadi (PKR)16,92745.92%37,5193,00787.12%

+ Dewan Undangan Negeri Johor Keputusan hanya tersedia daripada pilihan raya 2004. Peratusan angka berdasarkan jumlah keluar mengundi. Peratusan angka berdasarkan jumlah keluar mengundi.TahunKerusiCalonUndiPeratus undianLawanUndiPeratus undianBuang undiMajoritiKeluar2018N04 KemelahAnuar Abdul Manap (UMNO)8,481	42.83%Sulaiman Mohd Nor (AMANAH)10,83655.04%19,687 2,35584.60%2022N03 PemanisAnuar Abdul Manap (UMNO)8,67853.43%Yoong Thau (PKR)4,49127.65%16,2414,18754.28%Uzzair Ismail (BERSATU)3,82523.55%Azita Amrin (PEJUANG)2471.52%

 Anugerah 

 50px Yang Mulia Setia Mahkota Malaysia (J.S.M.) (2024)

 Rujukan 

Kategori:Kelahiran 1976
Kategori:Orang hidup
Kategori:Ahli politik Malaysia berketurunan Melayu
Kategori:Anggota Pertubuhan Kebangsaan Melayu Bersatu
Kategori:Muslim Malaysia
Kategori:Ahli Dewan Rakyat, Parlimen Malaysia ke-13
Kategori:Ahli Dewan Negeri Johor ke-15